തനിക്ക് ഉന്നത ബന്ധങ്ങളുണ്ട് പൊലീസ് ഉദ്യോഗസ്ഥരോട് കയര്ത്ത് മോന്സന് മാവുങ്കല് കൊച്ചി: ശ്രീവത്സം ഗ്രൂപ്പുമായി ബന്ധപ്പെട്ട സാമ്ബത്തിക ഇടപാട് കേസ് അന്വേഷിക്കാനെത്തിയ പൊലീസ് സംഘത്തോട് പുരാവസ്തു തട്ടിപ്പ് കേസ് പ്രതി മോന്സന് മാവുങ്കല് Monson Mavunkal കയര്ക്കുന്ന ദൃശ്യങ്ങള് പുറത്ത്. തന്നെ താഴ്ത്തിക്കാണരുതെന്നും തന്റെ ബന്ധങ്ങളെക്കുറിച്ച് പൊലീസ് സംഘത്തിന് വേണ്ടപോലെ അറിയില്ലെന്നും വീഡിയോയിലുണ്ട്. ഹരിപ്പാടെ ശ്രീവത്സം ഗ്രൂപ്പുമായി ബന്ധപ്പെട്ട ആറുകോടി 27 ലക്ഷം രൂപയുടെ സാമ്ബത്തിക ഇടപാടില് വിവരശേഖരണത്തിനാണ് ഡിവൈഎസ്പിയും സംഘവും രണ്ടുമാസം മുമ്ബ് കൊച്ചി കലൂരിലുളള വീട്ടിലെത്തിയത്. ശ്രീവത്സം നല്കിയ പരാതിക്ക് ബദലായി മോന്സനും പരാതി നല്കിയിരുന്നു. അന്വേഷണസംഘത്തോട് സഹകരിക്കാന് താല്പ്പര്യമില്ലെന്നായിരുന്നു മോന്സന്റെ നിലപാട്. തന്നെക്കുറിച്ച് ചേര്ത്തലയിലെ വീട്ടുപരിസരത്ത് പോയി അന്വേഷിച്ചത് എന്തിനാണെന്നാണ് ഉദ്യോഗസ്ഥരോട് മോന്സന് ചോദിക്കുന്നത്. അത് തങ്ങളുടെ ജോലിയുടെ ഭാഗമാണെന്ന് ഉദ്യോഗസ്ഥര് മറുപടി നല്കുന്നു. ഈ ഘട്ടത്തിലാണ് തന്റെ സ്വാധീനത്തെക്കുറിച്ച് മോന്സന് തന്നെ പറയുന്നത്. മോന്സന് തന്നെ പകര്ത്തിയ ദൃശ്യങ്ങളാണ് ഇതെന്നാണ് കരുതുന്നത്. ഇതിനിടെ മോന്സനെ കസ്റ്റഡിയില് വാങ്ങാന് തിരുവനന്തപുരത്തുനിന്നുളള ക്രൈംബ്രാഞ്ച് സംഘം നാളെ കോടതിയെ സമീപിക്കും. ശില്പി സുരേഷിന്റെ പരാതിയില് രജിസ്റ്റര് ചെയ്ത കേസിലാണ് ക്രൈംബ്രാഞ്ച് സംഘം മോന്സനെ കസ്റ്റഡിയില് വാങ്ങാന് ഒരുങ്ങുന്നത്. മറ്റ് ചില കേസുകളും നാളെ രജിസ്റ്റര് ചെയ്യുമെന്നാണ് സൂചന. മോന്സന്റെ പക്കല് നിന്ന് പിടിച്ചെടുത്ത വിവിധ രേഖകളുടെ പരിശോധനയും നാളെ തുടങ്ങും.